پاکستانده اقتدارده بولگن پاکستان عدالت حرکتی نینگ اجتماعی میدیا ترماغی آرقه لی بیریلگن بیاناتده، "چولده گی داووس" جلسه لری اوچون سعودی عربستان گه بارگن پاکستان باش وزیری عمران خان بیلن سعودی لیک اداره چیلر اورته سیده کیلیشووگه قول قوییلگن لیگی بیلدیریلدی.
خوددی شو کیلیشووگه کوره سعودی عربستان پاکستانگه 3 میلیارد دالر قرضه بیره دی.
مذکور بیاناتده،
"سعودی عربستان، پاکستان نینگ توولش جریانی گه همکارلیک قیلیشی مقصدی بیلن بیر مدتیده 3 میلیارد دالر تووله یدی. بو همکارلیک قاله ویرسه سعودی عربستان پولی بیر ییل کیین تووله نه دیگن شکلده 3 میلیارد دالرلیک نفت ساتیشی عملگه آشیره دی" دیب ایتیلگن.
پاکستان میدیاسیده اورین آلگن خبرلرگه کوره، بیر ییل کیین عملی بوله دیگن نفت ساتیش پروسه سی 3 ییل بوییچه دوام ایته دی و بو مدت نینگ آخریده پروسه تکرار تیکشیریب چیقیله دی.
پاکستان باش وزیری خان، اگست آییده حکومتنی قورگندن کیین، مملکت نینگ قرضلرینی وقتیده توولش اوچون قرض تاپیش گه مجبور ایکن لیگینی، شو اوچون خلق ارا پول فندی (IMP) قاله ویرسه برچه مملکتلر بیلن کوریشیب چیقیشینی ایتگن ایدی.
